Team Kiivikas - Saage tuttavaks Teami uue liikme Madisega (Karm lugu)! - Page 44 - Kulturism & Fitness - Fitness.ee foorum
Aeg Teamiliikmete tegemisi kajastada ja loodame, et nad ise hakkavad ka siia julgemini oma jooksvaid trenne ja tegemisi kajastama. Vahepaeal käisime Amaniga spordiarstil ,et vaadata üle, mida mootor sees teeb (selline võimalus praegu noorsportlastele on olemas ja haigekassa seda rahastab), registreerisin mõlemad tütred sinna testile, sest mõlemad teevad arvestatava koormusega trenni. Panin endale ka kohe sinna aja, sest minu viimasest koormustestist on ka ikka aastaid möödas - seega vaataks ka oma mootori seisundi üle, sinna lähen järgmine teisipäev.
Vormid vaatasin ka üle nii Raigol , Olegil kui Rainil - nö eliitrühmal...
Lisatud ka Raini hetkevorm - kõik poisid liiguvad õiges suunas
Täna pikk päev Reval Spordis seljataga ja nii personaalkliendid kui Team Kiivikas õpilased üle vaadatud. Klubis olin 11 - 19 ni so täispikk tööpäev, kuid kuna treeneritööd saan teha oma põhitöö kõrvalt, siis nii mu viimased nädalavahetused on ka möödunud. Kuid mulle treeneritöö meedlib ja hea kui silme all näed tulemusi, nii käisid täna Teamiliikmetest ülevaatusel Martin ja Kaspar.
Alustan Martinist, kes oli teinud korraliku arengu läbi kuu ajaga.
Kaal langenud - 5,6kg! esimest korda üle väga pika asja ngi mees alla 100 kilo numbreid (stardikaal ca 11 kuud tagasi oli 147kilo... so täna nägime numbreid 98,9kg... meie esimesel kohtumisel oli kaalul 104,5kg.). Täna vaatasin mehi siis trenniolukorras kui kava järgi toimetavad. Eelmisel korral tegime lihtsalt kava väljaõppe ja harjutuste tehnilise soorituse õppe. Kuid ka töö käigus sai korralikult asju korrigeeritud.
Ümbermõõtude vahe 4 nädalaga
Rind - (-5 cm 115cm)
Talje - (-7,5cm 106,5cm)
Õlavars pingutatult - (-1,5cm 40,5cm)
Reis - (-1cm 65cm)
Säär - (-1cm 39cm)
Puus - (-4,5 cm 105,5cm)
Rasva % - 30,4%
Lihaste osakaal - 33,5%
Pilt räägib rohkem (sangad hakkavad ära kaduma...)
Kõige parem on muidugi algseis vs. täna.... (-49 kilo)
Lisaks Martinile käis eile ka ülevaatusel Kaspar. Kaalulanguse tempo on olnud0,5 kilo nädalas ja veebruari alguses nägi ära numbrid hommikuse kaaluga 95,0 alustasime 100 kilo pealt detsembri alguses. Kuna Kaspar peab aeg - ajalt öösel tööl olema, siis lööb see öine värk ikka bioloogilise kella vahepeal nii sassi ,et oodatud kaalulangust ei pruugi vahepeal tulla, nii olime eile kaalul 97 kilo hommikl kilo vähem. Järgmine ülesanne on kuu pärast tulla ülevaatusele ca 93 kilosena, siis oleme graafikus tagasi. Mis on positiivne, et ümbermõõtude vähenemises eriti talje puhul on 10 cm kadunud stardipositsiooni arvestades - seega liikumine õiges suunas ikkagi toimub....
Trenniplaani kohendasime ja vahepeal teem ühe pumpava tsükli, kus ka energeetiline kulutus suurem kui tavatrennides ja ei le proovisime ära jalapäeva ja ütleme nii, et vesi lendas....
Siit pildipealt on näha, et muutused on kahe kuuga ikka toimunud ja talje muutub järjest peenemaks....
Veel üks pildikogu eilsest trennist
Vahepeal sai siis tehtud ka Teamiliikmetele ühisttreening ja see sai ka videosse võetud. Kuna kodanik Kaspar vaevleb raske diagnoosi käes, milleks on diagnoos jalgadele "hernekepid" , siis selles videos on jalad fookuses, lisaks vaatan üle Martini esimese tugevama trenni minu käe all.
Head vaatamist! "Kuidas hernekepist tammepakk tehakse" . Kui sa ei ole endale telinud veel meie videokanalit, siis tee seda kohe!
Team toimetab omasoodu ja täna tegime Amani trennikokkuvõtted esimese 40 päevase treenimise järgi. Kaalu on lisandunud 3 kilo (49 vs. 52 kilo), jõunäitajad on algajale kohaselt suurenenud. Osadel harjutuste puhul lausa kahekordistunud - treenerina olen arenguga rahul ja seda enam rõõmustab ,et 14 aastane tütarlaps suudab iseseisvalt eesmärgile keskendunult treenida ja ei pea tagant sundima, et lähme trenni või ei viitsi jne. See teeb eriti rõõmu, peaasi ,kui seda vaid jätkuks....
Video saate näha meie teamkiivikas kanalil - kui ei ole jõudnud seda veel tellida, siis tee seda täna - tänan ette!
Jalapressi oli väga ebameeldiv vaadata. Palun, ärge sirutage üle, sest muidu võib juhtuda selline asi nagu videos:
Ma võin sulle oma blogisse panna ka kükivideosid nii ,et sul kaob kükkimise isu ära...minuarvates ei ole see päris asjakohane võrdlus, seega palun mitte risustada selliste hirmutavate videodega...
Point oli, et Amani (ja teised treenijad) ei laseks põlvi ülesirutusse, sest selline õnnetus on täiesti reaalne. Isegi Nõos on selline asi juhtunud kui üks koolipoiss kehalise tunnis jalapressi tegi.
Kui Amani 17 saab, siis ootan teda tõstmisesse
Jah, selline praegune plaan on, et teeme bikiini ära ja siis tõstjaks....
Team üha laieneb ja loodetavasti jätkub mul energiat ja jõudu ka kõigi õpilastega tegeleda... . Teami uus liige on German Smirnov, kes treenib juba samuti Reval - Spordis ja et oma tegevusele veel sügavam sisu anda, võttis ta minuga ühendust ja otsustas liituda Team Kiivikase ridadega. Vaatasime vormi üle ja stardipositisioon on täitsa korralik, st. sportlik baas on täiesti olemas ja praegu võtsime eesmärgiks proovida esimese hooga ehk sügiseks vormi teha ja klassikalises kulturismis lavale tulla. Pikkust on hetkel 172cm ja kaalu 81 kilo seega isegi klassikasse sisse pääsemiseks peaks -5 kilo maha võtma, selge, et hetkel on sealt rohkem kui viiekas võtta, kuid usun ,et korraliku trenniplaani ja toitumisega saame ka sügiseks veel lihakest luude peale...
German ütleb enda kohta järgmist:
Minu nimi on German. Olen terve oma elu olnud spordi harrastaja, kuid seda rohkem meelelahutuse või hobi korras. Minu suhtumine muutus kui mõistsin, et igaüks on võimeline haarama peo käigus õllepurgi või sigareti järele, kuid vähesed suudavad enda tervise ja heaolu seade prioriteediks.
Tundsin, et tahan seda muutust elus ning seadsin kõigi muude elu ahvatluste kõrvalt oma põhieesmärgiks eelkõige füüsilise ja vaimse tervise.
Peab meeles pidama, et on kaks asja elus, mida ei saa raha eest soetada: Tervis ja hea vorm!
Ats Loot, kes on varem rannafitnessis ka üles astunud on viimastel kuudel minu näpunäidete järgi treeninud ja täieõguslikuks Teamiliikmeks ma veel teda pidada ei saa, kuid tema edusammud on kajastamist väärivad ka siin Teami teemas.
Viimasest ülevaatusest on möödas 1,5 kuud, kaalukaotus -6 kilo ja pilt hakkab juba rannavormi moodi minema! Täna tegime ühiatrenni ja keerasime võistluste jaoks veel ühe lisakäigu sisse... leidsime 6 käigulisest kastist veel 7 käigu üles. Ats loodan, et lihasvalu mis homme - ülehomme sind peaks tabama on ületatav...
Pruuni taustaga pildil 87 kilo ja rohelise taustaga ca 93 kilo
Täna oli võib öelda, et naistepäev, sest ühistreeningus olid põhiliselt naised ja ka vormi mõttes sai ülevaadatud naised... . Asjad liiguvad tasapisi õiges suunas ja eriti rõõmustas täna Marit, kes oli silmnähtava muutuse teinud, kaalugraafikus oleme täpselt so 40 päevaga - 3,5 kilo seejuures oli see pildis ikka väga korralikult näha ja kajastus ka ümbermõõtudes.
Rasvaprotsent oli vähenenud 6%
Ümberõmmtudest jalad - 5 cm
Talje -5,5 cm
nii kätelt puusadelt kui särtelt samuti.
Teami naised
Naised koos maestroga..
Marit on treeninguid alustades kaotanud 37 kilo! Pilt on ikka teine...
Viimane Team Kiivikas naiste ühistrenn sai videosse võetud ja mida seal kõike ei näinud, ilusaid naisi, tugevaid mehi, isegi niipalju, et mõni mees kükkis kõrval isikliku rekordi! Lisaks tegi EJTL president Hr. Leesmann kükke jah lamades surumise Eesti absoluutsele meistrile kohaselt 3 korda kergema kangiga, kui ta lamades surub, aga tuhhi mehel sees oli ,sest 100 kilose kangiga ristsammus tantsu lüüa ei suuda ka just sellega iga mees...))) aga eks vaadake ise!
Iga nädal on peaaegu lisandunud Teami mõni uus liige ja nii ka eelmisel nädalal, liitus meie Teamiga 25a. noormees Juri Belov, kes jõusaaliga tegelenud veel suhteliselt lühikest aega, kuid esimene trenn näitas päris ilusasti ,et baasteadmised ja harjutuste tehniline sooritamine tulid tal päris hästi välja. Ülevaatusel selgus ka, et Juril on antud päris proportsionaalne keha ja lisaks ka korralik raam, minuarvates igati sobiv pika klassika jaoks (hektel pikkus 186 cm ja kaal ligi 102 kilo, selge, et siin ka rasval oma osa ja lihasmassi on ikkagi vajaka, kuid toorik millega tööle hakata on olemas ja usun ,et suudame 2017 a. Juri tuua võistlustele välja ja suudame üllatada.
Pildimaterial esimesest ülevaatusest
Team Kiivikas kasvab kiiremini kui Eesti majandus.... . Heameel on tuvustada Teami uut liiget 33a. Tõnist - keda valmistame ette klassikalises kulturismi võistlemiseks 2017 a. Mees on kunagi tugevalt saali teinud ja nooruses kükkis lausa 220 kg kangiga seeriat.... Jalad on siiani tugevad ja praegu on vaja pigem eelisarendada rinda ja selga, kavad said ka vastavad tehtud - ülejäänud teeb ära aeg... .
Tõnis ütleb enda kohta järgmist:
Kogu kooliaja kuni ülikooli lõpuni sai kõvasti spordiga tegeletud, sellest viimased 5-6 aastat pühendusin jõusaalile. Oli tulemusi ja progressi ning isegi mõtteid kunagi võistlustel osaleda. Pärast ülikooli sukeldusin aga tööellu ning tegin treeningutesse ajutise pausi. Ja nagu nende ajutiste asjadega kipub olema ... nii ka jäi ning kokku kestis paus ligi 10 aastat!
Eelmisel aastal tegin aga elumuutva otsuse püüelda tagasi sinna, kus tookord pooleli jäi. Omaette väljakutsuv tundus asja juures see, kuidas õnnestub treeningud päevakavva liita, kui peres kasvab kaks last, olen firmaomanik ning renoveerin oma maja. Etteruttavalt öeldes - kõik on planeerimise küsimus ja kui on tahet, saab kõik toimima panna! Kindlasti tänan siinkohal oma kallist abikaasat, sest ilma koduse toetuseta oleks raske seda teed tõsiselt käia.
Uuesti alustasin tagasihoidlikus tempos ning esimesed 3 kuud oli peamine fookus aeroobne treening ja rasvapõletus ning ettevalmistus jõusaaliks. Muutusi nägin sisuliselt iganädalaselt ja suur rõõm oli taas kogeda fiilingut, mida jõusaalitreening annab - just nagu aastaid tagasi. Oma kogemusele tuginedes võin öelda, et "lihasmälu" kindlasti eksisteerib, sest ilma varasema jõusaalikogemuseta poleks ma vaevalt suutnud selle üsna lühikese perioodiga oma keha viia konditsiooni, kust täna edasi püüan liikuda.
Ott Kiivikaga ajendas mind ühendust võtma ajafaktor ning soov treenida/toituda paremini kui oma peaga välja suudan mõelda. Olen üldiselt harjunud omaette toimetama, kuid mõistes nüüd 30ndates eluaastates, et aega pole raisata, tundsin, et igati mõistlik on küsida abi oma ala tipult. Treenin täie tõsidusega ning olen võtnud eesmärgiks püüelda nende unistuste poole, mis mind nooremana motiveerisid. Igapäevaselt on aga minu suurimateks motivaatoriteks pojad, kellele sportlikuks eeskujuks olemine indu annab.
Vahepeal tegime kokkuvõtted Amani arengust esimese 40 päevase trenni järel, jõudu lisandub nagu karupojal ja selge, et ka juba täna ca 20 päeva hiljem on need videos tehtud numbrid juba ka möödanik, kuid kõigest järgemööda, head vaatamist!
Team laieneb ja tore, et lisaks meesteväele, kes lisandunud on ei pelga ka naised ka neiud liituda! Uus teamiliige on Alexandra Danilela, kes varem nagu selgub on tegelenud tippspordiga iluuisutajana! All räägib ta ise kuidas tema sportlaskarjäär on kulgenud, kuid minu silmis võib temas isegi potensiaali olla fitnessis läbilöömiseks kuna iluuisutaja taust loob selleks head võimalused. Hakkame otsast treenima ja aeg näitab kuhu me jõuame, selge,et võistlusplaane enne 2017 aastat ei ole, sest praegu on olnud ca 1 aasta pikkune paus korralikest treeningutest ja peame kõigepealt looma uue füüsilise baasi ja kui trennitegemine ei ole Alexandrale võõras, siis toitumine oleme ausad on ikka siiani olnud väga tagaplaanile ja enamus spordialade treenereid ei tea sellest ööd ega mütsi ja nüüd on minu ülesanne seda talle õpetada ja täna sai ka toiduplaan ära saadetud, trenniplaan on varem tehtud ja harjutuste väljaõpe samuti. Ülejäänud teeb ära aeg ja kohusetundlik reziimi järgmine ja treeningud! Igal juhul tere tulemast Teami Alexandra!
Enda kohta ütleb Alexandra järgmist:
Tee spordini leidsin juba väga varajases lapseeas - 5-aastaselt tõmbasin esimest korda jalga uisud ja astusin jääle. Sellele järgnes aastatepikkune intensiivne iluuisutamise treening, viimastel aastatel tugevate ja tuntud treenerite käe all Soomes ja Norras. Olen ambitsioonikas ja leian, kui midagi teha, peab siht ja eesmärgid selgelt silmade ees olema. Olen harjunud selle nimel vaeva nägema ja tundidepikkused treeningud ei ole minu jaoks midagi uut.
Kui selgus, et tervis ei luba enam jääl treenida, otsisin terve aasta alternatiivi - midagi, mis mulle samamoodi pinget pakuks Nii alustasin Revalis body pump treeninguga. Sealt leidsin tee fitnessi juurde ja olen nüüd valmis kõik mängu panema. Võtan trenni tõsiselt ja kirega ning suure innuga jätkan nüüd tööd jäähalli asemel jõusaalis.
Minu suureks hobiks on koerad ning koos perega kasvatame afganistani hurtasid ja kääbustakse. Ka oma töö olen sidunud loomadega ning abistan Pet City kliinikus veterinaare erinevate protseduuride juures.
Pildid meie esimesest kohtumisest
Täna toimub suurem õpilaste ülevaatus Spartas ja lähen ka ise sinna aegsasti enne trenni, so pool päeva Spartas garanteeritud... . Ise alustan trenniga kuskil 14 - 14.30 paiku ja õpilased saabuvad kriburada 17 - 19 ni ja osa veel peale seda.
Eile käis ülevaatusel Teamiliige Kaspar "Kapten" ja tulemused olid rõõmustavad viimase kuuga on maha tulnud 5 kilo ja selline forsseeritum tempo oli tingitud sellest, et kuu varem ei olnud suurt kaalu numbrilist muutust. Pildivõrdlus on tehtud meie esimese kohtumise seisuga ja selle vahe on kaaluliselt kolme kuuga -9 kilo suht normaalse tempoga oleme tulnud so 3 kilo kuus ja olgu öeldud, et jõunäitajad kõik on samal ajal suurenenud! Selle aluseks on õige toitumine ja trenn!☺ Tubli Kapten! Kui varem võis muutusi olla raske näha, siis nüüd ei tohiks enam kahtlust olla, et mees on silmnähtavalt paremasse vormi läinud.
Vaatamata sellele, et ise aktiivselt võistlen ja treenin leian aega ka teamiliikmete jaoks ja see laieneb iga nädalaga. Uueks liikmeks on nooruke Annaliisa Loorits, kes tulevikus soovib jõuda lavalaudadele bodyfitnessis. Julgen kinnitada, et elldused on olemas, ülejäänud teevad ära teadmiste (so treeneri pädevus) rakendamine ja loomulikult sportlase enda pühendumine. Rõõmu teeb, see et mitte ainult bikiini read ei pikene, vaid jõudsalt kasvab bodyfitness ja see teeb ainult rõõmu. Tegemist ikkagi võimsama maisnaklassig kui nii võib öelda ja kes juba oma treenituse suudab sellele tasemele viia, see on ka tegija! Ei jäägi muud Annaliisale soovida kui pühendumist ja seda, et ta enda poolt eesmärgid suudaks realiseerida!
Enda kohta ütleb Annaliisa nii: Minu nimi on Annaliisa, olen 19-aastane neiu, kelle jaoks sport ja enese proovile panek olnud alati üheks tähtsaks osaks minu elus. Sportliku baasi olen saan iluvõimlemisest, kergejõstikust ja võrkpallist. Kuid umbes 1,5aastat tagasi viis saatus mind jõusaali ja sinna ma jäin Individuaaltreening sobib mulle ning enese arendamine pakub meeldivat pinget ja ärevust, eriti just siis kui kindel eesmärk silme ees. Tänu sellele saigi otsustatud, et ka jõusaalis võiks olla konkreetne eesmärk mille nimel pingutada, mitte ainult oma lõbuks, ja sai ühendust võetud oma ala profi Kiivikaga, et alustada teekonda fitnessi maailmas.
Vahepeal sai sisse võetud ka Amani trennivideo ja 3 kuud oleme nüüd rassinud ja tulemused paranevad selgelt. Muutume tugevamaks ja lihakseid oleme nagu ka natuke juurde saanud, seda viitab ka kaalutõus, täpsed mõõtmised viime läbi veel lähiajal. Eks viimase aja koos reisimised ja võistlustel nähtu on teda ka kõvasti motiveerinud, seega annab see kindlasti arengule ka oma osa - no isa tulemustest ei maksa rääkidagi...))))
Iga nädal on toonud teami mõne uue liikme ja ei ole erandiks ka see nädal! Team Kiivikas verivärske liige on 19 aastane Rasmus, kelle soov on ennast võistlusspordiga siduda ja ise näen selleks esimest võimalust aasta pärast juuniorire rannafitnessi klassis. Hakkame eesmärgi nimel tööle ja aeg näitab millega see kõik kulmineerub. Meie teami tegemiste kohta saate lugeda Fitness.ee foorumist Team Kiivikas teema alt ja videokanali saate ka endale tellida youtubes teamkiivikas nime alt.
Rasmus ütleb enda kohta nii:
Olen 19. Varem õppisin Tallinna 21.Koolis, pärast põhikooli läksin õppima Tallinna Teeninduskooli kokaks. Seal tekkis ka suur huvi toitumise ja tervisliku eluviisi ühendamisele enda elus. Olen tegelenud erinevate spordialadega enne praegust. Lapsena käisin džuudos ja korvpallis. Pärast seda oli hobiks bmx ja siis jalgpall. Viimasega tegelesin umbes 5 aastat. Möödunud aastal otsustasin jalgpallist loobuda, kuna tundus keeruline leida sellega kõrgemal tasemel tegelemiseks võimalusi ja siis hakkasingi kulturismi vastu huvi tundma.
Soovin omaltpoolt Rasmusele pühendumist ja sihikindlust ja loodan ,et ta jõuab endapoolt seatud eesmärkideni!
Kus on sinna tuleb juurde, on tavaks öelda! Kui ma just parasjagu laval ei ole, siis tegelen mõne õpilasega saalis... . Viimati lisandus Teami uus naispere liige, pean tunnistama, et varsti peaks mehed ja naised tasakaalus olema, mis tegelikult väga positiivne, sest esiteks on huvitavam, täiesti erinevaid kehatüüpe treenida ja lisaks naiste lissandumisele on hea, et suund on suuresti bodyfitnessi peal. Steve on viimane liituja, kelle eesmärk ja ütleksin ka, et kehatüüp sobib pigem bodyfitnessi - eks aeg näitab, kuidas ja kunas sinna lavalaudadele jõuame, esimene eesmärk mitte enne 2017.
Enda kohta ütleb Steve järgmist:
Tee spordini leidsin ma juba 9 aastat tagasi, kui alustasin jooksmisega. Esialgu tegin seda soovist kaalu alandada, kuid hiljem juba hea enesetunde pärast. Nüüd juba viimased viis aastat olen käinud lisaks jooksmisele ka erinevates rühmatrennides – peamiselt siis bodypump ja spinning. Olen teinud aastaid mitu tundi päevas trenni ja seda 5 kuni 6 korda nädalas. Ehe näide sellest, et kui su toitumine ei ole korras, siis tee ükskõik kui palju trenni – kaal on endiselt sama või isegi tõuseb. Vahepeal sain küll kaalu alla ca 13 kg, kuid siis aasta tagasti otsustasin, et need lõputud cardio trennid tuleb asendada jõutrennidega. Tellisin ühelt treenerilt omale jõusaali treeningkava, kuid kuna mu toitumine oli endiselt jäänud tahaplaanile, siis kaal muudkui tõusis ja soovitud lihaseline keha asendus pigem rasvaga. Sõin ju rohkem, et lihas kasvaks Kuid tegelikult mul puudusid teadmised selle kohta, mida ja kui palju tuleks üldse süüa. Otsustasin, et tahan sellest nõiaringist välja astuda ja seetõttu pöördusin abipalvega just Ott Kiivikase poole, kes on oma ala vaieldamatu parim. Aitäh sulle, et mu Team Kiivikase liikmeks võtsid. Nüüd saab vaid parema ja tervema elu poole püüelda ja keskenduda oma treeningutele/toitumisele ja eesmärgile jõuda lavale ja samas selle kõige juures õppima nautima kogu teekonda sinna.
Vahepeal olen suuresti olnud ära võistlustel ja nüüd kus kevadhooaeg edukalt läbi on rohkem aega ka oma Teami liikmetega tegeleda. Eile liitus Teamiga uus liige Madis. Kui ei teaks Madise tausta, siis ei oleks tema esiletoomiseks erilist põhjust, lihtsalt tavaline edulugu, kus käest äralasknud noormees võtab ennast kätte ja viib ennast vormi - thats it! Kuid kuuldes, mis seisust noormees liikuma hakkas ja milliste probleemidega, on sellel lool hoopis sügavam tähendus. Loodan ,et Madis motiveerib eelkõige neid inimesi, kes on olnud samade probleemidega kokku puutunud ja leidnud ennast lootusetust olukorrast, kus ilmas elamine tundub mõttetu! Lisan omaltpoolt, et antud muutuses ei ole minu käsi mängus ja see on puhtalt Madise enda tehtud muutus, minu ülesandeks jääb Madis sügisel lavale tuua ja eile ülevaatusel üllatas ta positiivses mõttes. Eesmärk klassikaline kulturism pikk kategooria, praegu pikkus 188 cm ja kaal 92,6kg ja ütleme nii ,et mitte kaugel võistlusvormist.
Enda kohta ütleb Madis järgmist:
Siin väike lugu kokkuvõtlikult minu edust ja kannatustest..
All on pildid minust siis kui vormist väljas olin ..
Tunnen , et praegu elan õiget elu. Vähemalt seda mida ma oleks pidanud koguaeg elama..
Olen kaodanud elust liiga palju aega , liiga palju. Täna hakkasin kokku lugema ..ning haiglaseinte vahel olen olnud aasta kokku. Depressiooni all olen kannatanud kaks suuremat korda, esimesel korral pea aasta ,teisel kuskil poole aasta ringis.
Psühhoos on väga raske ja karm ,reaalsuse puudumatus jah, kuid sügav depressioon ma ütleks võib olla võrdväärselt raske. Kui ikka parimate sõpradega ei võta ühendust ja kuud ja isegi aasta täitub nii et eirad kõnesi ja ainult tahaksid hoida pea teki all ja maailma eest peidus, kuna maailm tundub nii karm sellel ajal.
Pikka aega oli ainuke liigutamine kuskil 10m, väike korter nii et wc-sse ja tagasi. Hügieenist ei hoolinud ka sel ajal muidugi eriti. See kas kõht sai täis või mitte oli suht suva, toodi toitu nagu lamajale. Magades 16+ tundi päevas ja kui und ei tule siis üritad uuesti nuttes magama jääda sest see on kõige mõnusam aeg, minujaoks õudusunenägu oli elu..
Olevik on õnneks praegu..olen enda vaimu ja keha ja elu nullist ülesse ehitanud, ja olen saanud väärtusliku õppetunni.
ÄRA KUNAGI ANNA ALLA !
(lisaks mainiks ära , et just kehaehitamine on mu elule mõtte andnud ja isegi võib nii öelda et päästnud, seda sõnaotseses mõttes )
Selline oli Madis enne
Praegune vorm jalg küljelt ei ole just Eestis palju mehi kellel see nii joonistab....)))